open-index/open-wikipedia-markdown huggingface dataset:
Pohjalampi (Hyvinkää)

**Pohjalampi** on Uudellamaalla Hyvinkäällä Kytäjärven lähellä sijaitseva lampi.

## Maantietoa
Pohjalampi on 200 metriä pitkä, 100 metriä leveä, ja sen pinta-ala on 1,4 hehtaaria. Se sijaitsee Usmin järvialueella noin 1,3 kilometriä Kytäjärveltä koilliseen päin. Se on muodostunut kallioisen mäkimaaston painanteeseen, jossa ympäröivät mäet kohoavat 27 metrin korkeuteen vedenpinnasta. Länsirantaan putoaa mäen jyrkänne. Lammessa on 7 metriä syvää  eikä siinä ole kartan mukaan saaria. Lammen rantaviivan pituus on 500 metriä ja se on autio. Läheiseltä metsäautotieltä tulee lammen etelärantaan kärrypolku.

## Luontoarvoja
### Natura-alue
Pohjalampi sisältyy Kytäjän-Usmin metsäalueeseen, joka on Metsähallituksen alainen alue ja joka sisältyy Suomen Natura&nbsp;2000-ohjelmaan (FI0100051, 22,66&nbsp;km²). Ympäröivä suo ja vesialue sisältyy suojelualueeseen. Se sijaitsee pienellä suojelualueella, joka on 1,3 kilometriä pitkä ja kilometrin leveä, mutta joka on samalla hyvin kapea. Samalla suojelualueella sijaitsee myös Sikalanlampi vesialueineen.

### Vedenlaatu
Pohjalammen vedenlaatua on tutkittu vain vuonna 1984, jolloin aprillipäivänä otettiin yksi vesinäyte syvänteestä ja elokuun lopulla toiset metrin ja syvänteen kuuden metrin syvyydestä. Silloin sen vesi oli humuspitoista (vedenväri 90–100&nbsp;mg&nbsp;Pt/l) ja lievästi hapanta (alle pH&nbsp;6,5). Kesänäytteissä oli kokonaisfosforipitoisuus pintavedessä 13&nbsp;mikrogrammaa litrassa vettä&nbsp;(μg/l) ja pohjan lähellä 46&nbsp;μg/l. Veden happipitoisuus pohjan lähellä oli vähentynyt arvoon 2,1mg/l (kylläisyys 16%). Tämä voisi viitata sisäiseen kuormitukseen. Kokonaistyppipitoisuus oli pintavedessä 610&nbsp;μg/l. Veden ravinnepitoisuudet viittasivat lievään rehevyyteen. Levää oli vain vähän, koska klorofylli a-pitoisuus oli 7&nbsp;μg/l.

## Vesistösuhteet
Pohjalampi sijaitsee Vantaanjoen vesistössä (vesistöaluetunnus 21) Kytäjärven alueella (21.03), jonka Kytäjoen alaosan alueeseen (21.031) lampi kuuluu. Sen valuma-alueen pinta-ala on 79 hehtaaria. Lampeen on johdettu luoteispuolisen suon kuivatusvesiä. Koillisesta tulee Kolmiperslammin ja Poikasen vedet yhteistä laskuojaa myöten. Pohjalammin laskuoja alkaa lammen eteläpäästä. Laskupuro laskee 450 metrin päässä Sikalanlampeen, joka vuorostaan laskee etelään ja yhtyy Kytäjokeen. Lammen vedenpinnan korkeus on 103,3 metriä mpy (N2000), joten laskupurolle kertyy pudotusta 14,3 metriä.

## Lähteet
Aud Schønemann

**Aud Schønemann** (13. marraskuuta 1922 Oslo – 30. lokakuuta 2006 Oslo) oli norjalainen näyttelijä. Hänet tunnettiin erityisesti komedioista, muun muassa *Olsenbanden*-elokuvista ja *Fleksnes fataliteter* -sarjasta. Schønemann aloitti uransa Centralteatretissa vuonna 1945 ja näytteli uransa aikana muun muassa Rogalandin teatterissa, Chat Noirissa, Det Norske Teatretissa ja Oslo Nye Teaterissa.

## Lähteet

## Aiheesta muualla
Pohjalampi

**Pohjalampi** voi tarkoittaa seuraavia:
* Pohjalampi, järvi Hyvinkäällä
* Pohjalampi, järvi Ilomantsissa
* Pohjalampi, järvi Joutsassa
* Pohjalampi, järvi Juuan kirkonkylällä
* Pohjalampi, järvi Juuassa Mataralla
* Pohjalampi, järvi Kangasniemellä
* Pohjalampi, järvi Kuopiossa
* Pohjalampi, järvi Leppävirralla Herralassa
* Pohjalampi, järvi Leppävirralla rajalla
* Pohjalampi, järvi Leppävirralla Soinilansalmella
* Pohjalampi, järvi Leppävirralla Hiismäellä
* Pohjalampi, järvi Liperin Ylämyllyllä
* Pohjalampi, järvi Liperin Härkinvaaralla
* Pohjalampi, järvi Hyvinkäällä
* Pohjalampi, järvi Mikkelissä Pohjalahdella x
* Pohjalampi, järvi Mikkelissä Hartikkalassa
* Pohjalampi, järvi Mäntyharjulla Pertunmaalla
* Pohjalampi, järvi Mäntyharjulla
* Pohjalampi, järvi Outokummussa
* Pohjalampi, järvi Pieksämäellä
* Pohjalampi, järvi Puumalassa
* Pohjalampi, järvi Rautavaaralla
* Pohjalampi, järvi Savitaipaleella
* Pohjalampi, järvi Savonlinnassa Lehmiaholla
* Pohjalampi, järvi Savonlinnassa Hanhijärvellä
* Pohjalampi, järvi Sotkamossa
* Pohjalampi, järvi Suonenjoella
* Pohjalampi, järvi Tervossa
;Pohjalammi
* Pohjalammi, järvi Virroilla
* Pohjalammi, järvi Ylöjärvellä
Šavkat Rahmonov

**Šavkat Baktibajuly Rahmonov** (; s. 23. lokakuuta 1994) on kazakstanilainen vapaaottelija, joka ottelee UFC:ssä. Rahmonovin painoluokka on välisarja. Rahmonov ei ole hävinnyt yhtäkään ottelua ammattilaisurallaan. 

## Ammattilaisottelut

## Lähteet

*https://www.tapology.com/fightcenter/fighters/81052-shavkat-rakhmonov
*https://www.espn.com/mma/fighter/_/id/4020699/shavkat-rakhmonov
Ian Machado Garry

**Ian David Machado Garry** (s. 17. marraskuuta 1997) on irlantilainen vapaaottelija, joka ottelee UFC:ssä. Garryn painoluokka on välisarja. Garrylla on musta vyö judossa.

## Ammattilaisottelut

## Lähteet

*https://www.espn.com/mma/fighter/_/id/4738092/ian-machado-garry
*https://www.tapology.com/fightcenter/fighters/171377-ian-garry
Letná

**Letná** on kaupunkialue ja samanniminen kukkula Tšekin pääkaupungissa Prahassa. Se sijaitsee Vltava-joen rannalla Vanhaakaupunkia vastapäätä.

## Historia
Vuonna 1716 kreivi Valdštejnin rakennuttama kartano tuhoutui Ranskan armeijan vetäytyessä Prahasta vuonna 1742. Tämän jälkeen Letnán alue jäi vuosikymmeniksi kehittymättömäksi alueeksi. Vasta 1860-luvulta eteenpäin sitä alettiin tietoisesti kehittää kun Prahan kaupunki alkoi ostamaan sen maa-aluita tarkoituksenaan perustaa julkinen puisto. Letnán puisto perustettiin myöhemmin Bedřich Wünscher Jiří Braulin suunnitelmien mukaisesti.

Kukkulan laelle nousi Revoluční-tieltä alkunsa saanut funikulaari vuodesta 1891 aina ensimmäiseen maailmansotaan saakka. Sodan jälkeen se muutettiin liikkuviksi rappusiksi, mutta senkin toiminta loppui 1930-luvun lopussa.

Toisen maailmansodan loputtua Letnán alue koki useita suuria muutoksia. Vuonna 1953 valmistunut Letnán tunneli yhdisti Letnán aukion Vltavan rannalla kulkevaan tiehen, ja samana vuonna aloitettiin myös valtavan Stalinin muistomerkin rakentaminen. Muistomerkki näkyi valtaosaan Prahan keskustasta aina vuoteen 1962 saakka, jolloin se tuhottiin räjäyttämällä. Nykyään sen paikalla sijaitsee 1991 paljastettu Vratislav Novákin suunnittelema Metronomi. Brysselin vuoden 1958 maailmannäyttelyä varten rakennettu Expo 58 ravintola siirrettiin Štefánikin sillan yläpuolelle vuonna 1960. Nykyään sen tiloissa toimii yksityinen yritys.

## Museot
Letnálla sijaitsevat Prahan tekniikan- ja ja maatalousmuseoiden rakennukset.

## Luonto
Letnán puistossa kasvaa muun muassa poppeleita, pajuja, luumupuita sekä kuusia. Entisen Stalinin muistomerkin takana kasvaa vuonna 2003 istutettuja omenapuita.

## Urheilu
Jalkapallojoukkue Sparta Prahan kotistadion sijaitsee Letnálla. Letnán puiston lävitse kulkee usea suosittu juoksupolku, ja sinne on rakennettu useita ulkokuntosaleja ja petankkikenttä. Talvisin puiston laidalle jäädytetään luistinrata.

## Lähteet

## Aiheesta muualla
Äiteke bi

**Äiteke bi** () on taajama ja Qazalyn piirin hallinnollinen keskus Qyzylordan alueella Kazakstanissa. Se sijaitsee 322 kilometriä Qyzylordasta luoteeseen. Taajamassa oli 46&nbsp;513 asukasta vuonna 2025.

Paikkakunta on syntynyt Orenburgin ja Taškentin välisen rautatien rakentamisen yhteydessä vuonna 1904. Vuonna 1937 siitä tuli Jaña Qazalyn kaupunkimainen taajama, joka jätti varjoonsa seudun historiallisen keskuksen Qazalyn. Taajama nimettiin vuonna 1996 Äiteke biksi 1600-luvun kazakkivaltiomiehen mukaan.

Taajamassa toimii veturikorjaamo, vaunuvarikko ja teräsbetonitehdas. Piirissä harjoitetaan maanviljelyä ja karjanhoitoa (nautoja, lampaita, hevosia ja kameleita). Lisäksi on elintarviketeollisuutta.

Paikallinen nähtävyys on mahtipontinen barokkityylinen rautatieasema.

## Lähteet

## Aiheesta muualla
* Qazalyn piirin sivusto
Ruth Kasdan

**Ruth Kasdan** (30. lokakuuta 1918 Tukholma – 11. kesäkuuta 2008) oli ruotsalainen näyttelijä. Hän teki esikoisroolinsa vuonna 1944.
## Lähteet

## Aiheesta muualla
Kasdan

**Kasdan** on seuraavien henkilöiden sukunimi:

* Lawrence Kasdan (s. 1949), yhdysvaltalainen elokuvatuottaja
* Ruth Kasdan (1918–2008), ruotsalainen näyttelijä
Kreikan keskuspankki

**Kreikan keskuspankki** () on kreikan keskuspankki. Se toimi Kreikan keskuspankkina vuosina 1927–2000 ja laski liikkeeseen drakman. Vuodesta 2014 lähtien se on ollut myös Kreikan kansallinen toimivaltainen viranomainen Euroopan pankkivalvontakehyksessä.

Toisin kuin useimmilla nykyisillä keskuspankeilla, Kreikan keskuspankilla on edelleen yksityisiä osakkeenomistajia, ja sen osakkeet on listattu Ateenan pörssissä.

## Historia
Kreikan keskuspankki perustettiin joulukuun 1927 lailla nro 3424/7 osana Kansainliiton talous- ja rahoitusjärjestön koordinoimaa vakauttamislainaa, ja sen toiminta alkoi virallisesti vuonna 1928. Kreikan keskuspankin osakkeet ovat olleet rekisteröidyt ja listattu Ateenan pörssissä 12. kesäkuuta 1930 lähtien.

Akselivaltojen miehityksen aikana Kreikassa (1941–1944) kuvernööri Kyriakos Varvaresos ja varakuvernööri Georgios Mantzavinos seurasivat Kreikan maanpaossa olevaa hallitusta Lontooseen. Kreikan yhteistyöhallitukset erottivat Varvaresoksen ja Mantzavinoksen vuonna 1941 ja nimittivät aluksi Miltiadis Negrepontisin hallituksen neuvonantajaksi (24. huhtikuuta 1941 – 3. heinäkuuta 1941), sitten Dimitrios Santisin kuvernööriksi (3. heinäkuuta 1941 – 20. tammikuuta 1943) ja Andreas Papadimitrioun varakuvernööriksi (3. heinäkuuta 1941 – 18. marraskuuta 1941) ja lopulta Theodoros Tourkovasilisin kuvernööriksi (19. huhtikuuta 1943 – 13. huhtikuuta 1944) ja Spyridon Hatzikyriakoksen varakuvernööriksi (5. huhtikuuta 1943 – 5. lokakuuta 1944). Vapautumisen jälkeen kaikki miehityskauden hallitusten Kreikan keskuspankin hallinnon jäsenten erottamiset ja nimitykset julistettiin mitättömiksi.

Tammikuuhun 2001 asti (jolloin Kreikka otti euron käyttöön) keskuspankki oli vastuussa vanhasta kansallisesta valuutasta, drakmasta. Koska Kreikka ei täyttänyt jäsenyyskriteerejä, se suljettiin pois euron käyttöönotosta 1. tammikuuta 1999. Fyysisten drakmasetelien ja -kolikoiden käyttö euron nimellisarvona jatkui 31. joulukuuta 2001 asti.

## Pääjohtajat

## Lähteet

## Aiheesta muualla
Kyproksen keskuspankki

**Kyproksen keskuspankki** (; ) on Kyproksen keskuspankki. Pankki laski liikkeeseen Kyproksen puntia sisältäviä seteleitä ja kolikoita ennen vuotta 2008, jolloin Kypros otti euron käyttöön.

## Historia
Kyproksen keskuspankin juuret ovat brittiläisessä siirtomaahallituksessa, joka perusti Kyproksen rahaneuvoston vuonna 1927. Tämä seurasi Kyproksen yksipuolista liittämistä Brittiläiseen imperiumiin vuonna 1914, Lausannen sopimusta vuonna 1923, joka vahvisti brittiläisen vallankaappauksen laillisuuden kansainvälisen lain nojalla, ja siirtomaahallintojärjestelmän täydellistä vakiintumista Kyprokselle lainsäädäntöneuvoston perustamisen myötä vuonna 1926.

Rahaneuvoston puheenjohtajana toimi Kyproksen hallituksen päätilintarkastaja eli tilintarkastaja. Neuvosto saattoi laskea liikkeeseen seteleitä ja kolikoita, jotka olivat aluksi Kyproksen puntia, šillingejä ja piastroja ja myöhemmin desimaalijärjestelmän jälkeen Kyproksen puntia ja milliä. Paikallinen valuutta oli kuitenkin sidottu yhteen Kyproksen puntaan yhtä Britannian puntaa kohden, mikä tarkoitti, että lopullinen finanssipoliittinen valvonta pysyi Lontoon Englannin pankilla ja Ison-Britannian hallituksella. Tätä yhteyttä ylläpidettiin vaatimuksella, että jokaista Kyproksen valuuttakomitean liikkeeseen laskemaa Kyproksen puntaa kohden Kyproksen hallituksen oli talletettava yksi Englannin pankin liikkeeseen laskema Englannin punta kruunun edustajille Lontooseen.

Vuonna 1960 itsenäistymisen myötä Kyproksen tasavallan perustuslain 118 artikla, joka tuli voimaan saarella 1. huhtikuuta 1960, antoi Kyproksen presidentille ja varapresidentille oikeuden perustaa uusi keskuspankki, jota perustuslaissa kutsutaan "liikkeeseenlaskevana pankkina", ja nimittää sen pääjohtaja. Artikla 119 määrittelee pääjohtajan ja setelipankin vastuut, artikla 120 määrää, että setelipankin pääjohtajan on noudatettava Kyproksen tasavallan tulevia asiaankuuluvia lakeja, ja artikla 121 antaa Kyproksen tasavallan hallitukselle oikeuden muuttaa setelipankki keskuspankiksi, jos se niin haluaa. Uuden tasavallan perustuslain mukaan setelipankki oli todellakin jatkoa entiselle siirtomaa-ajan valuutanvaihtotoimistolle, mutta perustuslaki antaa tasavallalle oikeuden muuttaa se keskuspankiksi, jos se niin haluaa. Päätös tästä tehtiin vuonna 1963, ja Kyproksen keskuspankki korvattiin samana vuonna Kyproksen keskuspankilla.

Kyproksen tasavallan liityttyä Euroopan unioniin vuonna 2004, Kyproksen keskuspankista tuli euroalueen keskuspankkiryhmän jäsen vuonna 2008, kun saari siirtyi Kyproksen punnasta eurovaluuttaan.

## Pääjohtajat
Constantinos Herodotou on toiminut pankin pääjohtajana vuodesta 2019. Hän on kahdeksas pääjohtaja pankin perustamisen jälkeen vuonna 1963.

## Lähteet

## Aiheesta muualla
Pohjois-Makedonian tasavallan kansallispankki

**Pohjois-Makedonian tasavallan kansallispankki** () on Pohjois-Makedonian keskuspankki.

## Historia
Kansallispankki perustettiin 19. lokakuuta 1946 yhdistämällä Makedonian talouspankki ja Kansallispankin Skopjen sivukonttori. Vuosien 1954 ja 1965 välillä se luopui vähitellen yleispankkitoiminnasta ja keskittyi keskuspankkitoimintaan sekä pankkijärjestelmän sääntelyyn ja valvontaan. Tänä aikana sen sivukonttorit suljettiin, ja pankki otti nimen Jugoslavian kansallispankki – Pääkonttori Skopjessa.

Vuosien 1965 ja 1971 välillä NBB:n pääkonttorilla Skopjessa ei ollut roolia raha- ja luottopolitiikan toteuttamisessa, vaan se rajoittui toimeenpano- ja operatiivisiin tehtäviin.

Joulukuussa 1971 hyväksyttiin ensimmäinen laki Makedonian kansallispankista, jossa se määriteltiin perustuslailliseksi luokaksi. Makedonian kansallispankki pysyi hyvin alisteisessa asemassa Jugoslavian kansallispankille ja sillä oli hyvin rajallinen rooli rahapolitiikan muotoilussa ja toteuttamisessa.

### Makedonian itsenäistymisen jälkeen
vuoden 1991 perustuslaissa Makedonian tasavallan keskuspankki (NBRM) nimettiin itsenäiseksi keskuspankiksi, joka vastaa kansallisen valuutan vakaudesta, rahapolitiikan harjoittamisesta ja maksujen yleisestä likviditeetistä sekä kotimaassa että kansainvälisesti.

Parlamentti hyväksyi 26. huhtikuuta 1992 lain Makedonian tasavallan keskuspankista, joka oli ensimmäinen keskuspankin toimintaa sääntelevä lainsäädäntöteksti Makedonian itsenäistymisen jälkeen. Tärkein käännekohta NBRM:n kehityksessä Makedonian rahapoliittisen itsenäisyyden jälkeen oli uuden NBRM-lain hyväksyminen tammikuussa 2002, mikä vahvisti sen toiminnallista riippumattomuutta kaikilla tasoilla (institutionaalinen, henkilöstöllinen, toiminnallinen ja taloudellinen).

## Pääjohtajat

## Lähteet

## Aiheesta muualla
Josaly

**Josaly** () on kylä ja Qarmaqşyn piirin hallinnollinen keskus Qyzylordan alueella Kazakstanissa. Se sijaitsee Syrdarjaan laskevan Qaraözekjoen suussa 147 kilometriä Qyzylordasta luoteeseen. Kylässä oli 20&nbsp;205 asukasta vuonna 2025.

Paikkakunta on saanut alkunsa vuonna 1906 perustetusta rautatieasemasta. Siitä tuli piirikeskus vuonna 1928 ja kaupunkimainen taajama vuonna 1938. Toisen maailmansodan aikana Josalyyn evakuoitiin muutamia yrityksiä, ja myöhemmin siellä toimi konepaja.

Josalyn kautta kulkee Orenburgin ja Taškentin välinen rautatie. Kylässä on pienimuotoista elintarviketeollisuutta. Piirissä viljellään riisiä ja harjoitetaan karjanhoitoa (nautoja, lampaita, hevosia ja kameleja).

## Lähteet

## Aiheesta muualla
* Qarmaqşyn piirin sivusto
Eesti Laul 2026

**Eesti Laul 2026** oli Virossa järjestetty laulukilpailu, jossa valittiin Viron edustaja Eurovision laulukilpailuun 2026. Kilpailu pidettiin avoimena sävellyskilpailuna, johon lähetettiin yhteensä 171 kappaletta. Kappaleista 12 valittiin kilpailuun. Kilpailijat julkaistiin 30. ja 31. lokakuuta 2025.

Kilpailun finaali pidettiin 14. helmikuuta Unibet Arenalla Tallinnassa. Finaali oli kaksikierroksinen. Ensimmäisellä kierroksella katsojat ja raati äänestivät yhdessä kolme kappaletta superfinaaliin. Superfinaalissa voittaja valittiin yleisöäänestyksellä. Kilpailun voitti yhtye Vanilla Ninja kappaleella "Too Epic to be True".

## Tulos
### Ensimmäinen kierros

### Superfinaali

Lähde

## Lähteet
Şielı

**Şielı** () on kylä ja Şielın piirin hallinnollinen keskus Qyzylordan alueella Kazakstanissa. Se sijaitsee Syrdarjan ja Qarataun reunavuorten välisellä alueella 128 kilometriä Qyzylordasta kaakkoon. Kylässä oli 37&nbsp;326 asukasta vuonna 2025.

Paikkakunta on saanut alkunsa vuonna 1904 perustetusta Skobelevon rautatieasemasta. Se sai nimen Şielı vuonna 1906, ja vuonna 1938 siitä tuli kaupunkimainen taajama. Neuvostoaikana taajamassa oli veturivarikko ja elintarviketeollisuutta.

Şielın kautta kulkee Orenburgin ja Taškentin välinen rautatie sekä Şymkentin ja Qyzylordan välinen maantie. Kylässä toimii rautatieliikenteen yrityksiä ja elintarviketeollisuutta. Piirissä harjoitetaan maanviljelyä ja karjanhoitoa sekä kaivostoimintaa. Vuonna 2009 kylän lähelle avattiin İırkölin uraanikaivos.

## Lähteet

## Aiheesta muualla
* Şielın piirin sivusto
Stegra

**Stegra** (aiemmin H2GS AB tai H2 Green Steel) on Ruotsiin Bodeniin isoa vihreää terästehdasta rakentava yritys. Stegran tehtaan rakentaminen on viivästynyt, ja yhtiöllä on ollut talousvaikeuksissa vuoden 2025 lopulla. Tuotantoa suunnitellaan aloitettavan 2026 aikana.

## Lähteet
* Ruot­sis­sa pe­lä­tään, että Bodenin te­räs­teh­taal­le käy kuten North­vol­til­le – Työ­maal­la ahertaa satoja suo­ma­lai­sia; Kaleva 22.10.2025
Funny Girl (Litku Klemetin albumi)

**Funny Girl** on Litku Klemetin vuonna 2024 ilmestynyt albumi. 

## Kappaleet

## Arvostelut
* Aleksi Kinnunen, Helsingin Sanomat: 
* Ilkka Valpasvuo, Kulttuuritoimitus: 
* Jari Mäkelä, Soundi: 

## Lähteet

## Aiheesta muualla
*Markus Virtanen: Ylen musiikki­toimittajat valitsivat omat suosikkinsa vuoden 2024 albumeista
Islannin kansanäänestys perustuslaista 1944

**Islannissa järjestettiin kansanäänestys uudesta perustuslaista** 20.–23. toukokuuta 1944, jonka seurauksena personaaliunioni Tanskan kanssa purettiin ja Islannista tuli tasavalta.

## Tausta
Natsi-Saksa miehitti Tanskan 9. huhtikuuta 1940, mikä katkaisi Tanskan suhteet Islantiin eikä Tanska kyennyt enää hoitamaan Islannin ulkopolitiikkaa, minkä johdosta Islannin parlamentti otti nämä velvollisuudet hoitaakseen. Brittijoukot sen sijaan miehittivät Islannin myöhemmin samana vuonna. Islannin parlamentti sääti 17. toukokuuta 1941 lain, jonka nojalla se ei enää uusisi personaaliunionin mahdollistavaa sopimusta Tanskan kanssa. Kun Yhdysvallat liittyi toiseen maailmansotaan vuonna 1941 ja siirsi joukkoja Islantiin, presidentti Franklin Roosevelt lupasi Yhdysvaltojen tunnustavan Islannin täysimääräisen itsenäisyyden ja suvereniteetin.

Jotta kansanäänestyksen tulos olisi kuningaskunnan perustuslain mukaan pätevä, äänioikeutetuista vähintään 75 % piti käydä äänestämässä ja ehdotuksen piti saada vähintään 75 % kannatus.

## Tulokset

## Jälkipyykki
Uusi perustuslaki astui voimaan 17. kesäkuuta 1944.

## Lähteet
Qarağaily

**Qarağaily** () on taajama Qarağandyn alueen Qarqaralyn piirissä Kazakstanissa. Se sijaitsee Qarağailyvuorten juurella 25 kilometriä Qarqaralysta itään. Vuoden 2021 väestönlaskennan mukaan taajamassa oli 3&nbsp;380 asukasta.

Taajama on perustettu vuonna 1954 lyijy- ja sinkkikaivoksen yhteyteen. Vuonna 1969 muodostettiin Qarağailyn kaivos- ja rikastamokombinaatti, joka tuotti lyijy-, sinkki- ja baryyttikonsentraattia sekä kupari- ja lyijytuotteita. Qarağailysta tuli Taldyn piirin hallinnollinen keskus vuonna 1977.

Kombinaatti suljettiin 1990-luvun talouslaman aikana. Taajaman asukkaat jäivät työttömiksi ja alkoivat muuttaa pois. Vuosina 2003–2006 Kazakhmys-yhtiö uudisti tehtaan käsittelemään muiden kaivoksien kupari- ja sinkkimalmia. Se on taajaman ja koko Qarqaralyn piirin tärkein työnantaja.

Qarağailyyn johtaa 279 kilometrin pituinen rautatie Qarağandysta. Sieltä on myös maantieyhteys.

## Lähteet
Eemeli Heinilä

**Eemeli Onni Johannes Heinilä** (s. 5. tammikuuta 2006 Ulvila) on suomalainen jääkiekkopuolustaja, joka edustaa SM-liigajoukkue Ässiä. Hän on pelannut myös seuran U20-joukkueessa, jonka varakapteenina Heinilä toimii.

## Ura
### Seuraura
Heinilä on Ässien kasvatti. Hän aloitti jääkiekkoilun viisivuotiaana ja pelasi omien sanojensa mukaan hyökkääjänä noin kymmenenvuotiaaksi asti, kunnes silloinen vastuuvalmentaja siirsi Heinilän puolustajan pelipaikalle. Kaudella 2021–2022 hän toimi Ässien U16-joukkueen varakapteenina. Kaudella 2022–2023 Heinilä toimi U18-joukkueen varakapteenina ja oli joukkueen tehokkain puolustaja tehoilla 11+25=36. Kauden 2023–2024 päätteeksi hän voitti U20 Suomen-mestaruuden.

Huhtikuussa 2024 Heinilä teki Ässien kanssa kaksivuotisen ja yhden optiovuoden sisältävän SM-liigasopimuksen. Hän pelasi kauden 2024–2025 kokonaan U20-joukkueessa, jonka kapteenina Heinilä toimi. Hän oli joukkueen tehokkain puolustaja tehoilla 3+19=22. Myös kauden 2025–2026 Heinilä aloitti U20-joukkueessa ja jatkoi joukkueen varakapteenina. Hän teki debyyttinsä SM-liigassa 31. lokakuuta 2025 pelatussa ottelussa KooKoota vastaan, johon hänet oli merkitty seitsemänneksi puolustajaksi. Heinilä sai ottelussa jääaikaa viisi minuuttia ja 17 sekuntia.

### Maajoukkueura
Heinilä on pelannut neljä nuorten maaottelua.

## Pelityyli
Heinilä on kuvaillut olevansa kahden suunnan puolustaja, jonka isoimmat vahvuudet ovat puolustuspäässä. Hän pystyy omien sanojensa mukaan tukemaan joukkuetta myös hyökkäyspäässä ja olemaan välillä avuksi myös tehopisteiden kanssa. 

## Yksityiselämä
Heinilän pikkuveli Aapeli pelaa hyökkääjänä Ässien U18-joukkueessa.

Eemeli Heinilä valmistui ylioppilaaksi Porin lukiosta keväällä 2025.

## Tilastot

## Lähteet
*
*
*

### Viitteet
Zach Cregger

**Zachary Michael ”Zach” Cregger** (s. 1. maaliskuuta 1980 Arlington, Virginia, Yhdysvallat) on yhdysvaltalainen näyttelijä, elokuvaohjaaja ja käsikirjoittaja.

Cregger oli perustamassa komediaryhmää The Whitest Kids U’Know ja esiintyi sen televisiosarjassa vuosina 2007–2011. Hän on näytellyt myös useissa tilannekomediasarjoissa, kuten *[[Friends with Benefits (televisiosarja)|Friends with Benefits]]*.

Creggerin ensimmäinen elokuvarooli oli komediassa *College* (2008). Sitä seurasi komedia *Miss March* (2009), jonka Cregger myös kirjoitti ja ohjasi Trevor Mooren kanssa. Sama kaksikko teki myös Creggerin seuraavan elokuvan, *The Civil War on Drugs* (2011), jossa Cregger esitti presidentti Abraham Lincolnia. Niiden jälkeen Cregger on näytellyt elokuvissa *Love & Air Sex* (2013), *Date and Switch* (2014), *Opening Night* (2016) ja *Doubting Thomas* (2018).

Vuonna 2022 Cregger kirjoitti ja ohjasi kauhuelokuvan *[[Barbarian (elokuva)|Barbarian]]*, josta tuli menestys. Sitä seurasi piirretty komedia *Mars* (2022), jonka Cregger kirjoitti. Vuonna 2025 julkaistiin Creggerin toinen oma ohjaustyö ja hänen itsensä käsikirjoittama kauhumysteeri *[[Weapons]]*. Creggerin seuraava elokuva on kauhupelisarjaan perustuva *Resident Evil*, jonka ensi-ilta on syyskuussa 2026.

## Lähteet
Luke Jerram

**Luke Jerram** (s. 1974) on brittiläinen taiteilija. Jerram on tehnyt suurikokoisia julkisia taideteoksia, installaatioita ja elävän taiteen esityksiä. Jerramin teoksia on ollut esillä kymmenissä maissa sadoissa näyttelyissä.

Suomessa Jerramin taidetta oli esillä syksyllä 2024. Maapalloa esittävä *Gaia*-teos oli Helsingin tuomiokirkossa. Kirkossa soi silloin Dan Jonesin luoma tilaääni. Teoksella ihmisiä heräteltiin keskusteluun luomakunnan tulevaisuudesta. Syksyllä 2025 Helsingin tuomiokirkossa oli esillä Jerramin *Mars*-teos. Punainen planeetta liittyi Sota ja rauha -aiheiseen keskusteluun.

## Lähteet

## Aiheesta muualla
* Jerramin kotisivut – teosesittelyitä
Aimo Moisander

**Aimo Moisander** on suomalainen jalkapallovaikuttaja ja valmentaja, joka on työskennellyt vuosikymmenien ajan Turun Palloseurassa.

Moisander tuli TPS:aan vuonna 1970, jolloin hän työskenteli juniorivalmentajana seuran jalkapallo- ja jääkiekkojoukkueissa. Sieltä hän jatkoi valmentajana jalkapallon naisten edustusjoukkueeseen, joka saavutti hänen alaisuudessaan viisi peräkkäistä SM-mitalia 1974–1978, suurimpana saavutuksena kauden 1978 Suomen mestaruus. Sen jälkeen hän on työskennellyt TPS:ssa erilaisissa luottamustehtävissä. TPS:n jalkapallojaostossa, FC TPS Turku Oy:ssä, Moisander työskenteli parinkymmenen vuoden ajan, toimien muun muassa hallituksen jäsenenä ja puheenjohtajana.

Aimo Moisanderilla ei ole pelaajataustaa, mutta hänen puolisonsa Sirpa Moisander (o.s. Iso-Ahola) oli mukana voittamassa TPS:n vuoden 1978 SM-kultaa. Myös heidän poikansa Niklas ja Henrik Moisander ovat jalkapalloilijoita.

Moisander palkittiin vuonna 2022 Opetus- ja kulttuuriministeriön kultaisella ansioristillä tunnustuksena suomalaisen liikuntakulttuurin ja urheilun parissa tehdystä työstä.

## Lähteet
Imre Markos

**Imre Markos** (9. kesäkuuta 1908 – 27. syyskuuta 1960) oli unkarilainen jalkapalloilija ja jalkapallovalmentaja. Pelaajana hänen pelipaikkansa oli hyökkääjä, ja hän kuului Unkarin joukkueeseen vuoden 1934 maailmanmestaruuskilpailuissa.

Pelaajauransa jälkeen Markos toimi valmentajana. Hän vaikutti toisen maailmansodan jälkeen voimakkaasti jalkapalloon Turussa, missä hän valmensi TPS:aa (1948–1950), TuPK:ta, TuToa ja TuKV:ta.

## Lähteet
Skellefteån maaseurakunnan kirkko

**Skellefteån maalaisseurakunnan kirkko** () on Jacob Rijfin suunnittelema kirkko Skellefteåssa noin puolitoista kilometriä keskustasta länteen, Skelleftejoen lähellä.

Kirkon laajensi nykyiseen muotoonsa kirkonrakentaja Jacob Rijf 1700-luvun jälkipuoliskolla. Pohjakaavaltaan kirkko on ristin muotoinen ja ulkotilassa ristineliön keskellä on keskustorni.  Kirkossa on paljon vastaavanlaisuuksia kuin myös Rijfin toisessa suunnittelemassaan Alatornion kirkossa. Molemmat kirkot ovat saaneet vaikutteita Tukholmassa sijaitsevasta Adolf Fredrikin kirkosta.

## Kuvia

Tiedosto:Landskyrkan Skellefteå.jpg|Talvella  
Tiedosto:Landskyrkan Skelleftea.jpg
Tiedosto:Skelleftea landskyrka-Tower.jpg|Torni


## Lähteet

  
## Aiheesta muualla
Bjørt Samuelsen

**Bjørt Samuelsen** (s. 2. maaliskuuta 1965 Tórshavn) on färsaarelainen poliitikko, joka kuuluu saarten itsenäisyyttä ajavaan koalitioon ja sen Tjoðveldi-puolueeseen, joka on aatteeltaan lähinnä sosialidemokraattinen itsenäisyyspuolue. Hänestä tuli vuonna 2022 Färsaarten parlamentin puhemies. Hänen vanhempansa olivat Marin ja Heðin Samuelsson, puolison nimi on Peter Skou Østergård ja heillä on kaksi täysi-ikäistä lasta.

Samuelsenilla on koulutuksenaan sekä ravinto-oppi että lehdistöoppi. Hän on toiminut NRK Norjan-kirjeenvaihtajana että muun muassa maatalouden opettajana Färsaarilla. 

Hänet valittiin maapäiville ensi kerran vuonna 2008 Tjoðveldin ehdokkaana, ja hän on osallistunut useiden keskeisten lakien valmisteluun, muun muassa Norjan ja Färsaarten välisten sopimusten tekoon.

Samuelsen on aviossa eläinlääkäri Peter Skou Østergårdin kanssa ja pariskunnalla on kaksi aikuista lasta.

## Lähteet
Kálmán (nimi)

**Kálmán** on unkarilainen miehen etunimi, jota käytetään myös sukunimenä.

Nimeä Kálmán on väitetty turkkilaiskielistä peräisin olevaksi vanhaksi unkarilaiseksi nimeksi, mutta se on myös samastettu pyhän Colmanin nimeen. Colman (lat. *Coloman(n)us,* saks. *Koloman)* oli irlantilainen tai skotlantilainen munkki, joka pyhiinvaellusmatkallaan Pyhälle maalle surmattiin vuonna 1012 Ala-Itävallan Stockeraussa Wienin lähellä vakoojaksi epäiltynä. Häntä ruvettiin pian kuolemansa jälkeen kunnioittamaan pyhimyksenä, ja hänen kulttinsa levisi nopeasti Ala-Itävallasta Unkariin. 

Unkarissa ensimmäinen tunnettu Kálmán-nimen kantaja oli n. 1070 syntynyt kuningas Kálmán. Etunimi Kálmán oli 1800-luvun lopulla 20 suosituimman poikalasten nimen joukossa, sittemmin sen suosio on jatkuvasti laskenut. Vuonna 2006 Kálmán oli vielä Unkarin koko väestöllä 47:nneksi yleisin miehennimi.

Kálmánin nimipäivä on unkarilaisessa kalenterissa 13. lokakuuta. Tätä päivää vietetään myös Itävallassa pyhän Kolomanin muistopäivänä.

## Tunnettuja Kálmáneja

* Kálmán (n. 1070–1116), *Könyves Kálmán,* Unkarin kuningas
* Kálmán Balogh (s. 1959), unkarilainen cimbalominsoittaja
* Kálmán Darányi (1886–1939), unkarilainen poliitikko
* Kálmán Ihász (1941–2019), unkarilainen jalkapalloilija
* Kálmán Kánya (1869–1945), unkarilainen poliitikko
* Kálmán Markovits (1931–2009), unkarilainen vesipalloilija
* Kálmán Mikszáth (1847–1910), unkarilainen kirjailija
* Kálmán Tisza (1830–1902), unkarilainen poliitikko
* Kálmán Tóth (1831–1881), unkarilainen kirjailija
* Kálmán Tóth (s. 1944), unkarilainen jalkapalloilija

### Kálmán sukunimenä

* Béla Kálmán (1913–1997), unkarilainen kielentutkija
* Emmerich (Imre) Kálmán (1882–1953), unkarilainen säveltäjä

## Lähteet
Hellstedt

**Hellstedt** on muun muassa seuraavien henkilöiden sukunimi:

* Bambu Hellstedt (s. 1946), suomalainen taidemaalari ja teatteriohjaaja
* Folke Hellstedt (1891–1969), ruotsalainen korkeushyppääjä
* Lenka Hellstedt (s. 1968), suomalainen elokuvaohjaaja ja tietokirjailija
* Leone Hellstedt (1900–1977), kanadalais-ruotsalainen psykoanalyytikko
* Pini Hellstedt (s. 1963), suomalainen kuvaaja
* Venla Hellstedt, suomalainen elokuvatuottaja
Şaryn

**Şaryn** () on Ilin sivujoki Almatyn alueen Raiymbekin ja Ūiğyrin piireissä Kazakstanissa. Sen pituus on 427 kilometriä ja valuma-alueen laajuus 7&nbsp;720 neliökilometriä.

Jokea kutsutaan yläjuoksulla nimellä Şalköde ja keskijuoksulla nimellä Kegen. Se saa alkunsa Teskei Alatoon ja Küñgöi Alatoon jäätiköiltä sekä Ketmenin etelärinteiltä. Tärkeimmät sivujoet ovat Temırlık, Kegen, Qarqara, Orta Merkı ja Şet Merkı.

Şaryn tulvii keväällä ja kesällä. Sen keskimääräinen virtaus on 37,7 kuutiometriä sekunnissa. Joki tuo mukanaan paljon maa-ainesta. Vettä käytetään maatalouden keinokasteluun useiden tekojärvien ja vesijohtojen avulla.

Alajuoksulla sijaitsee Şarynin kanjoni, joka on suosittu matkailukohde. Alueelle perustettiin Şarynin kansallispuisto vuonna 2004. Keskijuoksulla on Şarynin saarnimetsä, jossa on säilynyt harvinainen laji *Fraxіnus sogdіana*.

## Lähteet
Frans Hemsterhuis

**Frans Hemsterhuis** (1721–1790) oli alankomaalainen filosofi ja arkeologi. Hän kuului siihen piiriin, joka Münsterissä ympäröi ruhtinatar Amalia Gallitzinia (”Diotima”). Hemsterhuisin filosofia on eklektistä ja pyrkii yhdistämään rationalismia ja sensualismia toisiinsa. Hänen selityksensä kauniin käsitteestä (”kaunista on se, mikä lyhimmässä ajassa herättää mahdollisimman useita mielteitä”) hyväksyivät Friedrich Heinrich Jacobi ja Goethe. Hänellä oli suuri vaikutus Saksan uusromantikkoihin.

## Teokset
* *Sur les désirs* (1770)
* *Lettre sur l’homme et ses rapports* (1772)
* *Sophyle, ou de la philosophie* (1773)
* *Aristée, ou de la divinité* (1779)
* *Lettre de Dioclès à Diotime sur l’athéisme* (1785)
* *Euvres philosophiques* (1792)

## Lähteet

## Aiheesta muualla
Kürtı

**Kürtı** () on Ilin sivujoki Almatyn alueen Qarasain ja Jambylin piireissä Kazakstanissa. Sen pituus on 123 kilometriä ja valuma-alueen laajuus 12&nbsp;500 neliökilometriä.

Kürtın alkujokia ovat Jirenaiğyr, Aqseñgır ja Ūzynqarğaly. Se saa vetensä sulamisvesistä ja sateista. Keskimääräinen virtaus Kürtın kylän luona on 2,2 kuutiometriä sekunnissa. Joen varrelle on rakennettu vuonna 1967 valmistunut Kürtın tekojärvi, jonka avulla vettä käytetään peltojen ja laidunmaiden kasteluun.

## Lähteet
Kalevi Kyläkoski

**Kalevi Kyläkoski** (15. toukokuuta 1939 Eurajoki – 1. tammikuuta 2014 Helsinki) oli suomalainen johdon laskentatoimen professori.

Kyläkosken vanhemmat olivat kauppias Arvo Kyläkoski ja Aune Vuorinen ja puoliso vuodesta 1983 Pirjo Riikonen. Kyläkoski valmistui merkonomiksi 1958 Raumalla ja diplomimerkonomiksi 1963 Helsingissä. Tampereen yliopistosta hän valmistui taloustieteen kandidaatiksi 1970 ja Helsingin kauppakorkeakoulusta kauppatieteen kandidaatiksi 1971. Hän väitteli siellä kauppatieteen tohtoriksi 1981. 

Kyläkoski oli Aug. Lipsanen -yhtiön prokuristi 1958–1962, Valmetin kirjanpito-osaston päällikkö Helsingin telakalla 1963–1965, laskentatoimen vt. lehtori Tampereen yliopistossa 1970 ja Helsingin kauppakorkeakoulussa laskentatoimen assistentti, vt. yliassistentti, vt. apulaisprofessori ja vt. professori 1971–1988. Johdon laskentatoimen apulaisprofessori ja professori hän oli Helsingin kauppakorkeakoulussa 1989–2004. Kyläkoski julkaisi tutkimuksia ja oli laatimassa alansa tietoteoksia.

## Lähteet
Axel Helsted

**Axel Theofilus Helsted** (1847–1907) oli tanskalainen taidemaalari. Hän maalasi muotokuvia ja myös osaksi humoristisia, osaksi vakavia historiallis-uskonnollisia laatukuvia.

## Lähteet

## Aiheesta muualla
Béla Kálmán

**Béla Kálmán** (28. helmikuuta 1913 Lakompak, Itävalta-Unkari – 22. elokuuta 1997 Debrecen) oli unkarilainen  professori ja suomalais-ugrilaisten kielten, erityisesti mansin tutkija.

## Elämä ja ura
Béla Kálmán syntyi Lakompakin (saks. Lackenbach) kylässä tuolloisessa Länsi-Unkarissa, nykyisessä Itävallan Burgenlandissa, Esterházy-suvun tilusten metsänvartijan poikana. Hän kävi koulunsa Szombathelyssä ja opiskeli sen jälkeen Budapestin yliopistossa, aluksi ranskaa ja saksaa, sittemmin unkaria ja muita suomalais-ugrilaisia kieliä. Opiskeluaikoinaan hän myös vietti stipendiaattivuoden Virossa. Valmistuttuaan 1936 hän toimi aluksi opettajana ja väitteli tohtoriksi eläinten nimityksistä obinugrilaisissa kielissä vuonna 1938. Toisessa maailmansodassa hän joutui joksikin aikaa sotavankeuteen. Vuonna 1949 hän sai työpaikan Unkarin tiedeakatemian kielitieteen instituutista, missä hän toimitti unkarin murrekartastoa sekä Bernát Munkácsin jäämistön mansilaisia kieliaineistoja julkaisukuntoon. Vuodesta 1952 lähtien hän toimi Debrecenin yliopiston suomalais-ugrilaisen kielentutkimuksen professorina.

Béla Kálmán ansioitui ennen kaikkea mansin kielen sekä unkarin murteiden, erityisesti sanaston ja nimistön tutkijana. Hän toimitti Munkácsin aineistoon perustuvan laajan mansin kielen sanakirjan, useita mansin kielen oppikirjoja sekä kokoelman Leningradissa mansin puhujilta keräämiään tekstejä. Unkarin murrekartaston toimittamisen lisäksi hän julkaisi yliopistollisen unkarin murteiden oppikirjan. Hänen nimistä ja nimistöntutkimuksesta kirjoittamansa suosittu kansantajuinen käsikirja *A nevek világa* (’Nimien maailma’, 1967) ilmestyi myös englanninkielisenä laitoksena (*The World of Names,* 1978).

Béla Kálmán tunnettiin Viron ja Suomen ystävänä. Hän käänsi unkariksi etenkin virolaista kaunokirjallisuutta ja toimitti suomalais-ugrilaisten kirjallisuuksien antologioita.

## Yksityiselämä
Béla Kálmán oli vuodesta 1944 lähtien naimisissa Gabriella Farkasin kanssa. Avioliitosta syntyi neljä poikaa, joista vanhin, Béla Kálmán nuorempi, on tehnyt tieteellisen uran tähtitieteilijänä ja avaruusfyysikkona.

## Tunnustuksia
Béla Kálmán valittiin Suomalaisen Tiedeakatemian ulkomaiseksi jäseneksi 1974. Hänelle on myönnetty Unkarin Työn ansioritariston kultainen kunniamerkki (1984) sekä Suomen Leijonan ritarikunnan ritariristi (1970). Hän sai Debrecenin yliopiston kunniatohtorin arvon 1988, ja vuonna 1994 hänet nimitettiin Debrecenin kaupungin kunniakansalaiseksi. Hänen muistokseen on nimetty Debrecenissä katu.

## Lähteet
Şılık

**Şılık** () on Ilin sivujoki Almatyn alueen Talğarin, Raiymbekin ja Eñbekşıqazaqin piireissä Kazakstanissa. Sen pituus on 245 kilometriä ja valuma-alueen laajuus 4&nbsp;980 neliökilometriä.

Şılık saa alkunsa Küñgöi Alatoon pohjoisrinteiltä ja laskee Qapşağain tekojärveen. Se virtaa yläjuoksullaan kapeassa rotkossa ja laajenee alajuoksullaan. Tärkeimmät sivujoet ovat Taldy, Jıñışke, Sarybūlaq ja Asy.

Joki saa vetensä sateista, jäätiköiltä ja pohjavesistä. Se tulvii huhti-syyskuussa. Keskimääräinen virtaus Malybain kylän luona on 32,2 kuutiometriä sekunnissa. Vettä käytetään maatalouden ja puutarhojen keinokasteluun. Yläjuoksulla on laitumia ja heinämaita.

Şılıkjoella on useita pieniä vesivoimalaitoksia. Bartoğain tekojärvestä ohjataan vettä Almatyn suureen kanavaan.

## Lähteet
Henneberg

**Henneberg** on muun muassa seuraavien henkilöiden sukunimi:

* Albert Henneberg (1901–1991), ruotsalainen säveltäjä ja kapellimestari
* Johann Baptist Henneberg (1768–1822), itävaltalainen säveltäjä, urkuri ja kapellimestari
* Richard Henneberg (1853–1925), saksalaissyntyinen, ruotsalaistunut säveltäjä ja pianisti
* Rudolf Henneberg (1825–1876), saksalainen taidemaalari
Abram de Swaan

**Abram de Swaan** (s. 8. tammikuuta 1942 Amsterdam) on alankomaalainen sosiologi, esseisti ja Amsterdamin yliopiston emeritusprofessori. Hän oli sosiologian professori vuosina 1973–2001 ja yhteiskuntatieteiden professori 2001–2007. Hänellä oli Collège de Francen oppituoli lukuvuonna 1997–1998. Academia Europæan jäseneksi hänet valittiin vuonna 2000. Kirjallisella urallaan hän voitti P. C. Hooft -palkinnon vuonna 2008. Hänen teoksiaan on käännetty 12 kielelle.

De Swaan on kehittänyt maailman kielijärjestelmän hierarkista mallia, jossa kielet jakautuvat neljään tasoon. Alempien tasojen kielten puhujien tulee opetella ylempien tasojen kieliä. Ylimmällä tasolla on englanti ainoana hyperkeskeisenä kielenä, sitä seuraavat laajalla alueella puhutut superkeskeiset kielet. Kolmantena 100 alueellisesti keskeistä kansalliskieltä ja viimeisenä perifeeriset kielet, joilla ei ole valtiollista tukea takanaan.

Euroopan komission järjestemässä tilaisuudessa vuonna 2008 De Swaan arvosteli Euroopan unionin monikielisyyttä englannin kielen valta-aseman vahvistamisesta. Hänen mukaansa se heikentää muiden kielten asemaa, koska englantia tarvitaan keskinäiseen kommunikaatioon. Erityisen huolestunut hän oli englannin asemasta tieteen kielenä Manner-Euroopan tutkimusperinteiden kustannuksella. 

## Lähteet
Timantit ovat ikuisia (kirja)

**Timantit ovat ikuisia** () on Ian Flemingin kirjoittama, järjestyksessään neljäs James Bond -romaani. Se julkaistiin alkukielellään englanniksi vuonna 1956 ja suomeksi kymmenen vuotta myöhemmin 1966. Kirjan pohjalta tehty vuonna 1971 elokuva *[[Timantit ovat ikuisia]]*, joka on juoneltaan hyvin erilainen kuin nimikkokirja.

## Juoni
Erikoisosastolta saamiensa tietojen perusteella M antaa MI6:n agentille James Bondille tehtäväksi soluttautua salakuljetusrenkaaseen, joka kuljettaa timantteja Sierra Leonen kruununsiirtomaan kaivoksista Yhdysvaltoihin. Bondin on soluttauduttava salakuljettajien verkostoon paljastaakseen tekijät, ja avukseen hän saa entisen CIA-agentti Felix Leiterin. "Peter Franks" -peitenimen turvin Bond tapaa myös Tiffany Casen, viehättävän jengiläisen, joka misandristen tunteidensa vuoksi omaa paljon kovemman kuoren kuin mitä viehätysvoimastaan tunnettu Bond osaa odottaa.

## Henkilöt
* James Bond
* Tiffany Case
* Jack Spang
* Seraffimo Spang
* M
* Herra Wint
* Herra Kidd
* Miss Moneypenny
* Felix Leiter

## Lähteet
*Ian Fleming, Authorscalendar.info

### Viitteet
Qaskeleñ (joki)

**Qaskeleñ** () on Ilin sivujoki Almatyn alueen Jambylin ja Qarasain piireissä Kazakstanissa. Sen pituus on 177 kilometriä ja valuma-alueen laajuus 3&nbsp;620 neliökilometriä.

Joki saa alkunsa Ilin Alataun Qaskeleñin solasta ja laskee Qapşağain tekojärveen. Se virtaa yläjuoksullaan jyrkkäreunaisessa laaksossa. Keskimääräinen virtaus Qaskeleñin kaupungin luona on 15,8 kuutiometriä sekunnissa. Vettä käytetään asutusten talousvetenä ja maatalouden keinokasteluun.

## Lähteet
Talğar (joki)

**Talğar** () on Ilin sivujoki Almatyn alueen Talğarin ja Eñbekşıqazaqin piireissä Kazakstanissa. Sen pituus on 117 kilometriä ja valuma-alueen laajuus 444 neliökilometriä.

Joki saa alkunsa Ilin Alataun Talğarin jäätiköltä ja laskee Qapşağain tekojärveen. Se virtaa yläjuoksullaan kapeassa laaksossa, joka on altis mutavyöryille.

Talğar saa vetensä etupäässä lumen ja jään sulaessa. Sen keskimääräinen virtaus on 10,6 kuutiometriä sekunnissa. Vettä käytetään peltojen ja puutarhojen keinokasteluun. Joen varrella sijaitsee Talğarin kaupunki.

## Lähteet
Björkholm

**Björkholm** on saari 34 hehtaarin kokoinen saari Paraisilla. Saari sijaitsee Heisalan ja Stortervolandetin välissä noin 13 kilometriä Paraisten keskustasta etelään. Saarella asuu vakituisesti viisi ihmistä ja sinne kulkee yhteysalus M/S Viken.

Björkholmilla on yksi asuintila, joka omisti vuoteen 1965 saakka lähes koko saaren lukuunottamatta pohjoiskärjen kalastajatilaa. Lisäksi saarella on muutama asuintalo, hieman kesämökkejä ja vuokramökkejä. Saari on kalliorantainen ja karu. Sen länsilaidalla on pieni satama ja yhteysaluslaituri. Varhaisin maininta Björkholmin tilasta on isojakotoimituksesta vuodelta 1789. Vuonna 1965 saareen rakennettiin ensimmäiset kesämökit ja sittemmin niitä on rakennettu hieman lisää.

## Lähteet
Tekes (joki)

**Tekes** (, ) on Künesin ohella toinen Ilin alkujoista Kazakstanissa ja Kiinassa. Sen pituus on 438 kilometriä ja valuma-alueen laajuus 29&nbsp;600 neliökilometriä.

Tekes saa alkunsa Teskei Alatoon itäosasta ja virtaa Tienšanin itäosan Ketmenvuorista erottavassa leveässä laaksossa. Alajuoksun tasanko on soistunut. Joen keskimääräinen virtaus on 270 kuutiometriä sekunnissa. Vettä käytetään maatalouden keinokasteluun.

## Lähteet
Türgen

**Türgen** () on Ilin sivujoki Almatyn alueen Eñbekşıqazaqin piirissä Kazakstanissa. Sen pituus on 116 kilometriä ja valuma-alueen laajuus 625 neliökilometriä.

Türgen saa alkunsa Ilin Alataun Sazvuorilta ja laskee Qapşağain tekojärveen. Sen tärkeimmät sivujoet ovat Ermektas, Qairaq, Döñjailau, Şyñtürgen, Kışıtürgen, Kışıqarağai ja Teskensu. Joki virtaa yläjuoksulla jyrkkäreunaisessa kivisessä laaksossa, joka laajenee alajuoksulla.

Türgen täyttyy huhti-syyskuussa jäätiköiden ja lumen sulamisvesistä. Sen keskimääräinen virtaus Tautürgenin kylän luona on 7 kuutiometriä sekunnissa. Vettä käytetään asutusten talousvetenä ja keinokasteluun.

## Lähteet
Rudolf Henneberg

**Rudolf Henneberg** (1825–1876) oli saksalainen taidemaalari. Hän opiskeli Antwerpenissä, Pariisissa (Thomas Couturen johdolla) ja Italiassa. Maisema-, laatu- ja hevosmaalausten ohella hän on tunnettu varsinkin Berliinin kansallisgalleriassa olevista romanttisista, kirjallisuusaiheisista maalauksistaan (*Der wilde Jäger*, August Bürgerin balladin mukaan, 1856; *Der Verbrecher aus verlorner Ehre*, Friedrich Schillerin novellin mukaan, 1860; *Onnen tavoittelu*, 1868).

## Lähteet

## Aiheesta muualla
Viljami Savolainen

**Viljami Savolainen** (s. 22. huhtikuuta 2006 Hämeenlinna) on suomalainen jääkiekkopuolustaja, joka edustaa SM-liigajoukkue Helsingin IFK:ta.

## Ura
Savolainen on Hämeenlinnan Pallokerhon kasvatti. Hän oli kaudella 2020–2021 seuran U16-joukkueen tehokkain puolustaja tehoilla 3+10=13. Kaudella 2021–2022 Savolainen teki U16 SM-sarjassa 39 ottelussa tehot 12+41=53, joilla hän oli HPK:n paras syöttäjä ja toiseksi paras pistemies Oliver Kopiloffin jälkeen. Savolainen jakoi koko sarjan puolustajien pistepörssin voiton Kiekko-Espoon Leo Honkosen kanssa. Hänet palkittiin U16 SM-sarjan parhaana puolustajana Ilpo Koskela -palkinnolla ja valittiin ensimmäiseen tähdistökentälliseen. Kaudella 2022–2023 Savolainen oli HPK:n U18-joukkueen tehokkain puolustaja tehoilla 2+18=20.

Kaudeksi 2024–2025 Savolainen siirtyi KooKoon U20-joukkueeseen. Kaudeksi 2025–2026 hän siirtyi Helsingin IFK:n U20-joukkueeseen. Savolainen teki SM-liigadebyyttinsä 31. lokauuta 2025 vieraissa Tapparaa vastaan, kun Ilari Melart ja Matias Rajaniemi joutuivat sivuun sekä Verneri Arkko lainattiin Mestis-joukkue Kiekko-Vantaaseen. Hänet merkittiin HIFK:n seitsemänneksi puolustajaksi. Savolainen sai ottelussa jääaikaa 10.48 minuuttia. Liigauransa avausmaalin hän teki neljännessä ottelussaan 17. joulukuuta 2025 kasvattajaseuraansa HPK:ta vastaan. Harri Rindell valitsi Savolaisen ottelun Alumnien tähtien kakkostähdeksi. 

Maaliskuussa 2026 Savolainen solmi HIFK:n kanssa kevääseen 2028 ulottuvan SM-liigasopimuksen.

## Yksityiselämä
Savolaisen isoveli Valtteri pelaa hyökkääjänä Mestis-joukkue Kokkolan Hermeksessä ja hän on pelannut aiemmin myös HPK:n SM-liigajoukkueessa. Veljesten isä Mika Savolainen on salibandyn kaksinkertainen maailmanmestari (2008 ja 2010) ja täti Kati Savolainen toimii HPK:n markkinointi- ja viestintäpäällikkönä. Veljesten isoisä Hannu Savolainen pelasi jääkiekkoa hyökkääjänä suurimman osan urastaan I-divisioonaa HPK:ssa, joka on jäädyttänyt hänen pelinumeronsa 18. Hannu pelasi myös SM-liigaa Kiekkoreippaassa kauden 1978–1979. Hän toimi uransa jälkeen HPK:n päävalmentajana SM-liigassa neljällä kaudella sekä myöhemmin pitkään markkinointipäällikkönä.

Viljami Savolainen harrasti lapsena myös jalkapalloa ja salibandya.

## Tilastot

## Lähteet
*
*
*

### Viitteet
François Hennebique

**François Hennebique** (26. huhtikuuta 1841 Neuville-Saint-Vaast, Ranska – 7. maaliskuuta 1921 Pariisi, Ranska) oli ranskalainen insinööri ja rautabetoniliikkeen omistaja. Hän aloitti kivenhakkaajana ja rakennusurakoitsijana ja alkoi käyttää raudalla jäykistettyä betonia ensin vähäpätöisempiin rakenneosiin ja lopulta kehitti oman järjestelmänsä Hennebique-järjestelmän, joka tarkoittaa, että kokonaiset rakenteet tehdään rauta-betonista yhtenä monoliittisena kappaleena. Hän kehitti rautabetonirakennustapaa ja edisti sen käytännön leviämistä laajan liiketoimintansa ja töidensä kautta. Hän esitteli sen Pariisin maailmannäyttelyssä 1900, jossa sen läpimurto tapahtui. Hän patentoi järjestelmän 1892

## Lähteet

## Aiheesta muualla
Qapşağain tekojärvi

**Qapşağain tekojärvi** () on Ilijoen muodostama tekojärvi Almatyn alueella Kazakstanissa. Sen pinta-ala on 1&nbsp;847 neliökilometriä, keskisyvyys 15 metriä ja tilavuus 28 kuutiokilometriä.

Qapşağain vesivoimalaitoksen patoallas sijaitsee Qonaevin kaupungin sekä Talğarin ja Eñbekşıqazaqin piirien alueella. Sen täyttäminen alkoi vuonna 1970. Pohjoisranta on enimmäkseen jyrkkä ja eteläranta alava ja soistunut.

Vuodesta 1971 lähtien toimineen sähkövoimalan kapasiteetti on 434 megawattia. Tekojärvi mahdollistaa 4&nbsp;500 neliökilometrin laajuisen alueen keinokasteluun. Järvestä saadaan vuosittain yli 2&nbsp;000 tonnia kalaa.

## Lähteet
Delfoni

**Delfoni** (C10H18O) on ketoneihin kuuluva orgaaninen yhdiste. Yhdistettä voidaan käyttää ainesosana hajusteissa ja muiden hajustekemikaalien valmistukseen.

## Ominaisuudet, valmistus ja käyttö
Huoneenlämpötilassa delfoni on väritöntä tai kellertävää nestettä, jolla on kukkaismainen ja jasmiineja muistuttava tuoksu. Yhdiste on veteen lähes liukenematonta, mutta liukenee esimerkiksi etanoliin.

Delfonin synteesin ensimmäisessä vaiheessa syklopentanoni reagoi aldolikondensaatiolla valeraldehydin kanssa emäksisissä oloissa. Jos katalyytteinä käytetään esimerkiksi proliinia, voidaan reaktio suorittaa stereoselektiivisesti. Reaktiotuote pelkistetään vedyttämällä delfoniksi.

Delfonia käytetään tuomaan jasmiinin- tai laventelintuoksua muun muassa hajuvesiin, saippuoihin, shampoihin ja puhdistusaineisiin. Delfonista valmistetaan myös muita hajusteiden raaka-aineita, kuten δ-dekalaktonia ja 2,2,5-trimetyyli-5-pentyylisyklopentanonia.

## Lähteet
Mokoman diskografia

**[[Mokoma]]** on Lappeenrannasta lähtöisin oleva suomenkielistä metallia esittävä yhtye, joka on julkaissut 12 albumia, 4 EP:tä, 25 singleä ja 2 DVD:tä.
## Albumit
* 
* 
*  ylitti kultarajan 2023
*  ylitti kultarajan 2023
*  ylitti kultarajan 2008
*  ylitti kultarajan 2010
*  ylitti kultarajan 2010
*  ylitti kultarajan 2023
*  ylitti kultarajan 2015
*  ylitti kultarajan 2016 ja platinarajan 2023
* 
*  ylitti kultarajan 2023
* 
* 

## EP:t
* 
*  ylitti kultarajan 2008
* 
* 
* 

## Singlet
* ”Kasvan” (1999)
* ”Perspektiivi” (1999)
* ”Seitsemän sinetin takana” (2001)
* ”Rajapyykki” (2001)
* ”Takatalvi” (2003, ladattava single)
* ”Hiljaisuuden julistaja” (2004, ladattava single)
* ”Nujerra ihminen” (2007, ladattava single)
* ”Sydänjuuret” (2010, ladattava single)
* ”Sarvet esiin” (2010, Petri Nygård, mukana Mokoma)
* ”Sydän paikallaan” (2011, ladattava single)
* ”Valkoista kohinaa” (2012, ladattava single)
* ”Punamultaa” (2012, ladattava single)
* ”Sinne missä aamu sarastaa” (2015, ladattava single)
* ”Marras / Kuollut, kuolleempi, kuollein” [Acoustic] (2016)
* ”Rautaa rinnoista / Ruovddi rattiiin” (feat. Ailu Valle) [Acoustic] (2016)
* ”Kepeät mullat” (2018)
* ”Tahdon ihmeet takaisin” (2018)
* ”Syyttävä sormi” (2019)
* ”Toinen ihminen” (2020)
* ”Vuoret, huolet” (2020)
* ”Talvi 7”” (2021)
* ”Malja sille!” (feat. Anni Lötjönen) (2023)
* ”Taivaan tuuliin” (2023)
* ”Pyhä Vitutus” (2023)
* ”Haluamanilainen” (2024)
* ”Kesytä perkeleet” (2025)

## DVD:t
*  ylitti kultarajan 2006
* 

## Lähteet
Traagista mut maagista

**Traagista mut maagista** on suomalaislaulaja Abreun kahdeksas studioalbumi, joka julkaistiin 31. lokakuuta 2025. Albumin on tuottanut Atso Soivio. 

Albumin ensimmäinen single ”Äiti Teresa” julkaistiin 30. toukokuuta 2025. Kappaleessa vierailee Bizi.

## Arvosteluja
* *[[Helsingin Sanomat]]*: 

## Kappaleet
# 
# 
# 
# 
# 
# 
# 
# 

## Lähteet